**mr.sc. Stjepan Adanić, predsjednik Uprave**

Mr. sc. Stjepan Adanić izabran je za člana Uprave Jadranskog naftovoda d.d. u veljači 2020. godine, a predsjednikom Uprave imenovan je u rujnu 2020. godine. Diplomirao je na Fakultetu političkih znanosti Sveučilišta u Zagrebu 1983. godine. Poslijediplomski specijalistički studij Nacionalne sigurnosti Republike Hrvatske završio je 2012. godine, a magistrirao je radno pravo i upravljanje na Pravnom fakultetu 1989. godine. U JANAF-u radi od 1998. godine, kada je izabran za direktora Sektora pravnih, kadrovskih i općih poslova, uz prekid zbog obavljanja dužnosti državnog tajnika u Ministarstvu obitelji, branitelja i međugeneracijske solidarnosti od 2007. do 2011. godine. Od 1991. do 1998. bio je pomoćnik ministra obrane i pročelnik Vojnog kabineta Predsjednika RH dr. Franje Tuđmana. Godine 1990. na prvim višestranačkim demokratskim izborima izabran je za predsjednika Skupštine općine Varaždin.

Kao aktivni sudionik Domovinskog rata i general Hrvatske vojske, nositelj je više visokih državnih odlikovanja i priznanja. Autor je više knjiga i stručnih radova.